നികുതി വെട്ടിപ്പിന് ശേഷം നഗരസഭ അവതരിപ്പിക്കുന്ന LED ലൈറ്റ് തട്ടിപ്പ്: ഗുരുതര ക്രമക്കേടെന്ന് ആരോപണം തിരുവനന്തപുരം: നികുതി വെട്ടിപ്പിന് ശേഷം തിരുവനന്തപുരം നഗര സഭയെ വെട്ടിലാക്കി എല്ഇഡി ലൈറ്റ് തട്ടിപ്പ്. അഞ്ച് ലക്ഷത്തിനു മുകളിലുള്ള ഇടപാടുകള്ക്ക് ഇ ടെന്ഡര് വേണമെന്ന ചട്ടം നിലനില്ക്കെയാണ് അതിനെ മറികടന്ന് എല്ഇഡി ലൈറ്റുകള് വാങ്ങിയതെന്നാണ് ആരോപണം. തെരുവുകളില് സ്ഥാപിക്കുന്നതിന് 20212022 ജനകീയസൂത്രണ പദ്ധതിയില് ഉള്പ്പെടുത്തി എല് ഇ ഡി ലൈറ്റുകള് വാങ്ങുന്നതിന് നഗരസഭ തീരുമാനം എടുത്തിരുന്നു. ഇതിന്റെ ഭാഗമായി പ്രൈവറ്റ് സ്ഥാപനത്തില് നിന്ന് വാങ്ങിയ എല് ഇ ഡി ലൈറ്റുകള് അഞ്ചുലക്ഷത്തിന് മുകളില് വില വരുന്നതാണ്. എന്നാല് അഞ്ച് ലക്ഷത്തിനു മുകളില് ഇടപാടുകള് നടത്തുമ്ബോള് ഇ ടെന്ഡര് വേണമെന്ന നിബന്ധന നിലനില്ക്കെയാണ് ചട്ടം മറികടന്നുകൊണ്ടുള്ള ഈ പദ്ധതി. അതേസമയം, ഇത്തരം ഒരു പ്രവൃത്തി നടന്നിട്ടില്ലെന്നും ആരോപണം വ്യാജമാണെന്നുമാണ് മേയര് ആര്യ രാജേന്ദ്രന്റെ വിശദീകരണം. നികുതി തട്ടിപ്പ് കേസില് നഗരസഭയ്ക്കെതിരെ മുന്പ് രൂക്ഷ വിമര്ശനങ്ങള് ഉയര്ന്നിരുന്നു. Tags LED light Trivandrum Corporation mayor Latest News. Kerala Arya Rajendranan lates update shortlink